Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 52/15/8803	Košice II, 12.8.2015
EEČ : 2-64-246-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: Obec XXXXX 
d.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
 
   dňa 15.01.2015 v čase o 06.25 hod. viedol osobné motorové vozidlo továrenskej značky XXXXX/ v XXXXX po ul. XXXXXXXXXX v smere od ul.  XXXXX  k ul.  XXXXX, kde na ul. XXXXX  pred obytným domom č. 5 na riadne vyznačenom priechode pre chodcov prednou časťou vozidla narazil do v tom čase prechádzajúceho chodca XXXXX, nar. XXXXX, ktorý prechádzal po priechode pre chodcov v smere od obytného domu ul. XXXXX č. 5 k zastávke električky, čím poškodenému XXXXX spôsobil ťažké poranenia a to zlomeninu pravej ramennej kosti, poškodenie sleziny, pomliaždenie kolien, dolnej pery úst, ranu na ľavom kolene, ranu na čele, odreninu na tvári a nose vľavo s dobou liečenia pri nekomplikovanom priebehu 8 až 12 týždňov a pre spoločnosť XXXXX, ul. XXXXX č. XXXXX, XXXXX vznikla poškodením vozidla škoda asi 1000,- €.     

Odôvodnenie: 
          Uznesením vyšetrovateľa Okresného riaditeľstva PZ XXXXX, podľa § 199 ods. 1 Tr. por.,  sp. zn. ČVS: XXXXX zo dňa 15.01.2015,  bolo začaté trestné stíhanie za prečin ublíženia na zdraví  podľa § 157 ods.1, ods. 2 písm. a/ Tr. zák .

	Následne uznesením vyšetrovateľa Okresného riaditeľstva PZ  XXXXX  podľa § 206 ods. 1 Tr. por.,  sp. zn. ČVS: XXXXX zo dňa 10.03.2015, bolo pre vyššie citovaný prečin vznesené obvinenie XXXXX na tom skutkovom základe, ako je to uvedené vo výrokovej časti predmetného uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený uzavrel dňa 09.06.2015 s poškodeným XXXXX a s poškodenou spol. XXXXX. dňa 05.08.2015 dohody o zmieri, z ktorých je zrejmé, že obvinený sa za svoje protiprávne konanie poškodeným ospravedlnil a  ich nároky v súvislosti s náhradou škody boli uspokojené. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.

Obvinený dňa 09.06.2015 zložil na depozitný účet Krajskej prokuratúry v XXXXX XXXXX pre účely zmieru peňažnú sumu vo výške 300,- €, z ktorej 50% je určených Obecnému úradu XXXXX XXXXX a  50% na peňažnú pomoc poškodeným trestnými činmi podľa osobitného zákona.

	Obvinený a  poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu  nie je prípustná sťažnosť  (§ 215 ods. 6 Tr. por.)

Mgr. Lucia Bačová
prokurátorka